LT ECB -PUBLIC  
 
EUROPOS CENTRINIO BANKO NUOMONĖ  
2021 m. lapkričio  15 d.  
dėl mokėjimo ir vertybinių popierių atsiskaitymo sistemų priežiūros  
(CON/2021/ 33) 
 
Įžanga ir teisinis pagrindas  
2021 m. spalio 8 d. Europos Centrinis Bankas (ECB) gavo Lietuvos banko prašymą pateikti nuomonę dėl 
nutarimo dėl mokėjimo ir vertybinių popierių atsiskaitymo sistemų priežiūros tvarkos aprašo projekto (toliau – 
nutarimo projektas).  
ECB kompetencija teikti nuomonę yra grindžiama Sutarties dėl Europos Sąjungos veikimo 127 straipsnio 
4 dalimi ir 282 straipsnio 5 dalimi ir 1998 m. birželio 29 d. Tarybos sprendimo 98/415/EB dėl nacionalinių 
institucijų konsultavimosi su Europos Centriniu Banku teisės akto projek to nuostatų klausimais1 2 straipsnio 
1 dalies antra, trečia, penkta ir šešta įtraukomis, kadangi nutarimo projektas yra susijęs su mokėjimo 
priemonėmis, Lietuvos banku, mokėjimo ir atsi skaitym o sistemomis ir taisyklėmis, taikomomis finansų 
įstaigoms  ir darančiomis esminę įtaką finansų įstaigų ir rinkų stabilumui. Vadovaudamasi Europos Centrinio 
Banko darbo reglamento 17 straipsnio 5 dalies pirmuoju sakiniu, Valdančioji taryba priėmė šią nuomonę.  
 
1. Nutarimo projekto tikslas  
1.1 Nutarimo projekt u naujai išdėstoma  Lietuvos banko vykdomos mokėjimo ir vertybinių popierių 
atsiskaitymo sistemų priežiūros tvarka, kurią Lietuvos banko valdyba buvo patvirtinusi 2014 m. ir kuri 
įsigaliojo 2015 m. sausio 1 d.  
1.2 Nutarimo projektu siekiama suderinti esamą mokėjimo ir vertybinių popierių atsiskaitymo sistemų 
priežiūros sąrangą su atitinkamais nuo 2015 m. įvykusiais reguliavimo pokyčiais, visų pirma, su 
susijusiais Sąjungos teisės aktais, reglamentuojančiais mokėjimo ir vertybinių popierių atsiskaitymo 
sistemų priežiūrą (Europos Centrinio Banko reglamentu (ES) Nr. 795/2014 (ECB/2014/28)2 ir 
Europos Parlamento ir Tarybos reglamentu (ES) Nr. 909/20143), taip pat kitais šioje srityje ECB 
patvirtintais dokumentais4. Be to, nutarimo projektu siekiama įtvirtinti ir kitus dalinius pakeitimus, 
atsižvelgiant į Lietuvos banko įgytą patirtį įgyvendinant priežiūros sąrangos  nuostatas.  
 
1 1998 m. birželio 29 d. Tarybos sprendimas 98/415/EB dėl nacionalinių institucijų konsultavimosi su Europos Centriniu 
Banku teisės akto projekto nuostatų klausimais (OL L 189, 1998 7 3, p. 42).  
2 2014 m. liepos 3 d. Europos Centrinio Banko reglamentas (ES) Nr. 795/2014 dėl priežiūros reikalavimų sistemiškai 
svarbioms mokėjimo sistemoms (ECB/2014/28) (OL L 217, 2014 7 23, p. 16).  
3 2014 m. liepos 23 d. Europos Parlamento ir Tarybos reglamentas (ES) Nr. 909/2014 dėl atsiskaitymo už vertybinius 
popierius gerinimo Europos Sąjungoje ir centrinių vertybinių popierių depozitoriumų, kuriuo iš dalies keičiamos 
direktyvos 98/26/EB ir 2014/65/ES bei Reglamentas (ES) Nr. 236/2012 (OL L 257, 2014 8 28, p. 1).  
4  Žr. 2016 m. vasario mėn. ECB/Eurosistemos pakeistą mažmeninių mokėjimo sistemų priežiūros sąrangą (angl. 
Revised oversight framework for retail payment systems, February 2016 ); 2018 m. birželio mėn. ECB/Eurosistemos 
pakeistą mokėjimo sistemų vertinimo metodiką (angl. Revised assessment methodology for payment systems, June 
2018 ). Abu šie dokumentai paskelbti ECB interneto svetainėje www.ecb.europa.eu .   
ECB -PUBLIC  
2 1.3 Nutarimo projekte numatomos priemonės, kurių Lietuvos bankas imasi vykdydamas mokėjimo ir 
vertybinių popierių atsiskaitymo sistemų priežiūros uždavinius, t.  y. sistemų registravimas, vertinimas 
ir stebėsena. Nutarimo projekte taip pat įtvirtintos nuostatos dėl statistinių duomenų ir informacijos, 
susijusių su kritiniais saugumo incidentais, dar ančiais poveikį šioms sistemoms, rinkimu ir dali jimusi 
su kitomis institucijomis ir ECB.  
1.4 Nutarimo projekt u mokėjimo sistemų vertinimas buvo suderintas su ECB patvirtintomis Pakeista 
mažmeninių mokėjimo sistemų priežiūros sąranga (angl. Revised oversight framework for retail 
payment systems ) ir Pakeista mokėjimo sistemų vertinimo metodika (angl. Revised assessment 
methodology for payment systems ), taip pat su kitais ECB dokumentais, taikytinais mokėjimo sistemų 
priežiūrai.  
1.5 Vertybinių popierių atsiskaitymo sistemų vertinimo kontekste nutarimo projekte dabar, be kita ko, 
remiamasi Reglamentu (ES) Nr.  909/2014. Tai kant šį reglamentą, Lietuvos bankas yra paskirtoji 
kompetentinga institucija5, pagal šį reglamentą vykdanti pareigas, susijusias su Lietuvoje įsteigtų 
centrinių vertybinių popierių depozitoriumų leidimų išdavimu ir priežiūra. Be to, pagal šį reglamentą 
Lietuvos bankas ir Eurosistema yra atitinkamos institucijos6 centrinių vertybinių popierių 
depozitoriumų atžvilgiu.  
1.6 Nutarimo projekte įtvirtinta sistemiškai svarbių mokėjimo sistemų  operatorių pareiga informuoti 
Lietuvos banką apie sistemoje įvykusius kriti nius incidentus. Šiuo tikslu nutarimo projekte aprašoma 
tvarka, pagal kurią mokėjimo sistemos operatorius turi informuoti Lietuvos banką apie kritinius 
incidentus, ir nustatomi kriterijai kritiniams incidentams identifikuoti. Pagal nutarimo projektą taip pat 
ir vertybinių popierių atsiskaitymo sistemų operatoriai privalo informuoti Lietuvos banką apie jų 
sistemose įvykusį incidentą.  
1.7 Be to, nutarimo projekte nurodoma informacija, kurią mokėjimo sistemos operatorius turi pateikti prieš 
įgyvendindamas esminį s istemos pakeitimą. Esminis sistemos pakeitimas suprantamas kaip 
sistemos funkcionalumo pokytis, kuris ženkliai pakeičia sistemos nustatymus arba prideda naujų 
pagrindinių veiklos funkcijų.  
1.8 Galiausiai nutarimo projekte numatyta, kad Lietuvos bankas, vykdydamas sistemų stebėseną, 
organizuoja dvišalius reguliarius ir  (arba)  teminius susitikimus su sistemų operatoriais, kurių metu 
pristatomi vykdomi ar planuojami įgyvendinti sistemų pakeitimai , sistemų priežiūros planai, galimi 
reguliavimo pakeitimai ir dali jamasi kita, su sistemų veikla ir jų priežiūra susijusia informacija.  
 
2. Bendros pastabos  
2.1 ECB palankiai vertina nutarimo projektą, kuriuo siekiama: 1) suderin amumo  su esama Eurosistemos 
priežiūros sąranga, Reglamentu (ES) Nr. 795/2014 (ECB/2014/28)7 dėl priežiūros reikalavimų 
sistemiškai svarbioms mokėjimo sistemoms ir mokėj imo ir vertybinių popierių atsiskaitymo sistemų 
priežiūros vykdymo politikos kryptimis, taip pat su Reglamentu (ES) Nr.  909/2014; 2) sustiprinti 
 
5 Reglamento (ES) Nr. 909/2014 11 straipsnis kartu su Lietuvos banko įstatymo 8 straipsnio 2 dalies 2 punktu ir 42 
straipsnio 2 dalies 4 punktu.  
6 Reglamento (ES) Nr. 909/2014 12 straipsnis.  
7 2014 m. liepos 3 d. Europos Centrinio Banko reglamentas (ES) Nr. 795/2014 dėl priežiūros reikalavimų sistemiškai 
svarbioms mokėjimo sistemoms (ECB/2014/28) (OL L 217, 2014 7 23, p. 16).  
ECB -PUBLIC  
3 Lietuvoje veikiančių mokėjimo sistemų ir vertybinių popierių atsiskaitymo sistemų veiklos ir kibernetinį 
atspar umą ir 3) stiprinti Lietuvos banko, vykdančio šių sistemų priežiūrą, vaidmenį.  
2.2 Be to, ECB teigiamai vertina tai, kad Lietuvos banko priežiūros veikla vykdoma įgyvendinant  
Eurosistemos pranešimo apie kritinius incidentus sąrangą ir laikantis joje nustatytų kriterij ų ir 
atitinkam ų priežiūros gair ių, skirt ų sistemiškai svarbioms mokėjimo sistemoms ir mažmeninėms 
mokėjimo sistemoms.  
2.3 ECB taip pat teigiamai vertina tai, kad nutarimo projektas yra suderintas su CPMI -IOSCO 
Rekomendacijomis dėl finansų rinkos infrastruktūrų kibernetinio atsparumo (angl. CPMI -IOSCO’s 
Guidance on cyber resilience for financial market infrastructures )8, kurias ECB įgyvendino 
paskelbdamas Finansų rinkos infrastruktūrų priežiūros institucijų lūkesčius kibernetini o atsparumo 
srityje (angl. Cyber resilience oversight expectations for financial market infrastructures , CROE)9. 
ECB siūlo, kad pagal nutarimo projektą parengtos kibernetinio saugumo rekomendacijos būtų 
suderintos su CROE.  
2.4 Be to, ECB rekomenduoja, kad nutarimo projekte būtų laikomasi ECB politikos dėl finansų rinkų 
infrastruktūrų ypatingos svarbos paslaugų teikėjų identifikavimo ir priežiūros10. 
2.5 Galiausiai ECB atkreipia dėmesį į tai, kad nutarimo projektu siekiama užtikrinti suderinamu mą su 
Reglamente  (ES) Nr.  909/2014 įtvirtintais reikalavimais.  Šiuo požiūriu ECB supranta, kad nutarimo 
projektu įtvirtinami  reikalavimai centrini ams vertybinių popierių depozitoriumams ir jų valdomoms 
vertybinių popierių atsiskaitymo  sistemoms nėra grindžiami tais aspektais, kuri e Reglament e (ES) 
Nr. 909/2014 jau yra suderinti  Sąjungos lygmeniu, išskyrus konkrečius šiame reglamente nurodytus  
atvejus.  
 
Ši nuomonė bus paskelb ta interneto svetainėje EUR -Lex. 
 
 
Priimta Frankfurte prie Maino 2021 m. lapkri čio 15 d. 
 
[parašas]  
 
ECB Pirmininkė  
Christine LAGARDE  
 
8 Tarptautinių atsiskaitymų banko Mokėjimo ir rinkos infrastruktūrų komitetas ir Tarptautinė vertybinių popierių komisijų 
organizacija.  Paskelbta Tarptautinių atsiskaitymų banko inter neto svetainėje www.bis.org . 
9 Su Finansų rinkos infrastruktūrų priežiūros institucijų lūkesčiais kibernetinio atsparumo srityje (2018 m. gruodžio mėn.) 
galima susipažinti paspaudus nuorodą CROE .  
10 Eurosistemos priežiūros politikos sistema, peržiūrėta redakcija (2016 m. liepos mėn.),  paskelbta ECB interneto 
svetainėje www.ecb.europa.eu .